rlitschk/wikidir huggingface dataset:
Silber isch e chemischs Elimänt mit em Elimäntsümbool Ag und dr Ordnigszaal 47. Es ghöört zu de Übergangsmetall, im Periodesüsteem stoot s in dr 5. Periode und dr 1. Nääbegrubbe (Grubbe 11) oder Chupfergrubbe. Silber isch en Edelmetall. Silber isch e wäichs Schwermetall, wo mä guet cha verforme (duktil) und het die höggsti elektrischi Läitfähigkäit vo alle Elimänt und die höggsti thermischi Läitfähigkäit vo alle Metall. Nume Supraflüssigkäite und ungstöörti kristallini Usbräägige vom Choolestoff (Diamant, Grafeen und grafeennooche Grafit, Choolestoffnanorööre) und vom Bornitrid häi e besseri thermischi Läitfähigkäit. Arnold Holleman, Egon Wiberg: Lehrbuch der Anorganischen Chemie. 101. Auflage. Walter de Gruyter., Berlin 1995, ISBN 3-11-012641-9. Arnold F. Holleman, Nils Wiberg: Lehrbuch der Anorganischen Chemie. 102., stark umgearb. u. verb. Auflage. de Gruyter, Berlin, ISBN 978-3-11-017770-1, S. 1433. Fehler in Vorlage:Literatur – *** Parameterkonflikt: Unbekannte Parameter: ISBNistFormalFalsch D Wärt für d Äigeschafte (Infobox) sin, wenn nüt anders aagee isch, us Silber. uf: webelements.com gnoo. Ludwig Bergmann, Clemens Schaefer, Rainer Kassing: Lehrbuch der Experimentalphysik, Band 6: Festkörper. 2. Auflage, Walter de Gruyter, 2005, ISBN 3-11-017485-5, S. 361. N. N. Greenwood, A. Earnshaw: Chemie der Elemente. 1. Uflaag. 1988, ISBN 3-527-26169-9, S. 1509. Weast, Robert C. (ed. in chief): CRC Handbook of Chemistry
Kirche stòt für: Kirchè als Bauwärch, è sakraale Bauwärch für s Chrischtèdùm Kirchè als Organisation, è Organisationsform innerhalb vom Chrischtèdùm Kirchè für Gottesdiènscht, è gweihtes Gebäude für Gottesdiènscht d Gmeinschaft vo dè Chrischtè, luèg au Ekklesiology Kirchè im Wappè , eine Figur im Wappenwesen Zitschriftè: Kirche, diè staatskirchèrächtlichi Fachzitschrift Entscheidungè in Kirchèsachè sit 1946 Die Kirche, è evangelischi Wochèzitschrift, isch 1945 z Bèrlin gründet worrè
Chupfer (lat. Cuprum) isch e chemischs Elimänt mit em Elimäntsümbool Cu und dr Ordnigszaal 29. Es isch en Übergangsmetall, im Periodesüsteem stoot s in dr 4. Periode und dr 1. Nääbegrubbe (Grubbe 11), dr Chupfer- odr Münzmetallgrubbe. Dr latiinisch Naame cuprum isch abgläitet vo aes cyprium „Erz vo dr Insle Züpere“, wo im Alterdum Chupfer gschürft worde isch. Chupfer isch e relativ wäichs Metall, guet formbar und zeech. Es isch en usgezäichnete Läiter vo Wermi und Stroom und wird dorum in vile technische Beriich wie dr Elektrotechnik iigsetzt. Es isch e schwach reaktivs Schwermetall und ghöört zu de Halbedelmetall. Harry H. Binder: Lexikon der chemischen Elemente – das Periodensystem in Fakten, Zahlen und Daten. S. Hirzel Verlag, Stuttgart 1999, ISBN 3-7776-0736-3. Wolfgang Mann, Werner Eisner, Paul Gietz, Josef Maier, Werner Schierle, Rainer Stein: Elemente Chemie II. Stuttgart 1989, S. 128–130. Commons: Kupfer – Sammlig vo Multimediadateie Wikibooks: Praktikum Anorganische Chemie/ Kupfer — Lern- und Lehrmaterialie Mineralienatlas:Kupfer (Wiki) Deutsches Kupferinstitut (DKI) – umfassendi Fachinformazioone und Publikazioone Dr Chupferbriis an dr London Metal Exchange Harry H. Binder: Lexikon der chemischen Elemente. S. Hirzel Verlag, Stuttgart 1999, ISBN 3-7776-0736-3. D Wärt für d Äigeschafte (Infobox) sin, wenn nüt anders aagee isch, us www.webelements.com
Mittenza isch dr Naame vom Gmäindizentrum vo Muttez. Es bestoot us meerere Geböid grad näbe dr alte Arbogastchille. Mittenza isch en alte alemannische Naame vo Muttez und stammt us em Alterdum. Wo dr Kaiser Konrad II. woorschinlig uf dr Burg Wartebärg im Joor 1032 über d Übergoob vom Köönigriich Hoochburgund an s Häilige Römische Riich verhandlet het, isch dr Verhandligsort as iuxta vicum qui Mittenza dicitur («bim Dorf, wo men em Mittenza säit») beschriibe worde. S Gmäindizentrum Mittenza isch dänggmolgschützt. Am Aafang vo de 1940er Joor het mä die alti Drotte, wo e zitlang d Schuel und s Gmäindihuus din gsi si, abbroche und am Blatz, won emol dr herrschaftlig Dinghof gstande isch, 1941 e nöiji Gmäindikanzlei baut. Noch em Zwäite Wältchrieg isch us em alte Buuredorf nodinoo e modärni Vorstadtsiidlig worde. D Buurehööf si umbaut worde oder verschwunde und dorum het d Gmäind in de 1950er beschlosse, ass mä s Ortsbild vom alte Dorfkärn so guet wie mööglig well konserwiere. 1954 het mä mit dr Ortsblaanig aagfange und d Gmäind het Buurehüüser in dr Umgääbig vo dr Chille, wo mä nüm ufene gwirtschafdet het, ufkauft und denn witerverchauft mit Uflaage für d Gstaltig. Mä het au e Wettbewärb abghalte
Grossisrael (hebräisch: ארץ ישראל השלמה, Eretz Israel HaSchlema „Vollständigs Land Israel“, under de Befürworter sälber vilmol nume „Eretz Israel“) isch e politischi Forderig vo jüdische, vereinzelt au vo christliche Gruppierige in und usserhalb vo Israel. S Gebiet vo Grossisrael würd, je noch dr Wältaaschauig, nume Israel und die palestinensische Gebiet westlig vom Jordan umfasse, oder au no Teil vo dä Länder Libanon, Syrie und Ägypte, was de Iflussberich vom jüdische Staat enorm würd usdehne. Die Ideologii sorgt vor allem in arabische und muslimische Länder für verschideni Verschwörigstheorie. Dr revisionistischi Zionismus, wo i de 1920er Jahr as Strömig innerhalb vo de zionistische Bewegig entstande isch, hät e Errichtig vom ene jüdische Staat uf de Gebiet vom historische Königrich Israel gfordert. Im Juni 1948 isch die revisionistisch-zionistischi Cherut-Partei, wo spöter i de Likud-Partei ufgange isch, gründet worde und hät das Gebiet beidsits vom Jordan au nach de Gründig vom Staat Israel als „die jüdischi Heimstätte“, wo ei „historischs und geographischs Ganzes“ bildet, beasprucht. Bis zum Juni 1967 isch d Cherut die einzigi politischi Partei in Israel gsi, wo die Haltig verträte hät. Mit de israelische Eroberige im Sechstagekrieg im Juni 1967 hät d Grossisrael-Idee Zuespruch au usserhalb vom rechts-nationalistisch und nationalreligiöse Lager
Dè Schwarzwälder Hirschschprung isch è Saag uss èm Höllèdal. Dè Begriff isch mit dè Zit uff dè Schauplatz vo dè Saag übbergangè. Es handlèt sich um è klammartigi Èngschtell im schluchtartigè Mitteldeil vum Höllèdal mit bis zu 130 Metèr hochè Wänd, au Höllèpass benamst. D Hirschschprung-Èngi isch vor èm Uusbau vo dè B 31 nu 9 m breit gsi. Diè südlichè Hirschschprung-Felsè wörred vom Jägerwägli, wo èm Höllèbach nõch (odder Rotbach) volauft, unterdunnlet. Nõch èm Hirschschprung isch au dè 800 m daluffwärts ligendi, hüt nu no für d Zùgchrützig betribbeni Baanhof vo dè Höllèdalbaan benamst, a wellèm kein Personè- un Güèterumschlag mee stattfindet. Diè uffälligi Größi vo dèm abglègènè Baanhof chunnt vo sinèrè urschprünglichè Zweitfungtion, èm Vorhaaltè un Aakupplè von èrè zuèsätzlichè Lok für dè Schùbdiènscht uff dè Rampè vom Hirschschprung gu Hinterzartè. Bis 2001 hèt sich unterhalb vom Hirschschprung uff èm glychnamigè Parkplatz a dè B 31 èn Kiosk befundè. Èn Ritter vo dè Burg Falkèschtei hèt sich im Höllèdal uff d Hirschjagd begää. Nõch èrè Wyli hèt er èn brächtigè Hirsch gsää un d Jagd uffgnõ. Do dè Hirsch hèt s em schwèr gmacht, well er schnell un flink gsi isch, abber dè Jäger hèt nit uffgää un
Dr (hebräisch ‏אריאל שרון‎, bekannt as אריק Arik; * 26. Februar 1928 as Ariel Scheinermann z Kfar Malal im Britische Mandatsgebiet Palestina; † 11. Januar 2014 z Ramat Gan) isch en israelische Politiker und General gsi. Vo 2001 bis 2006 isch er Ministerbresidänt gsi. Vom 4. Januar 2006 bis zu sim Dood het er sich im Wachkoma befunde. Dr Ariel Scharon isch z Tel Aviv uf s Gümnasium gange. 1942 isch er Mitgliid in dr paramilitäärische Undergrundorganisazioon Hagana worde. Noch dr Matur isch er zur Siidligsbolizei gange. Im israelische Unabhängigkäitschrieg vo 1948 isch er Lütnant in ere Infanteriikompanii gsi und isch in dr erste Schlacht um Latrun (26. Mai 1948) schwer verwundet worde. Spööter het er im Norde gege irakischi Drubbe kämpft, und spööter im Süde gege egüptischi. Noch em Chrieg het er in dr Golani-Brigade Karriere gmacht. Im Novämber 1952 het dr Scharon under dr Füerig vom Mosche Dajan in dr legendääre Äihäit 101 Kommandoakzione hinder de findlige Linie afo mache. Denn het er Gschicht und Kultur vom Nooche Oste an dr Hebräische Uniwersidäät Jerusalem studiert. In dr Suezkrise het dr Scharon mit sinere 202. Fallschirmjeeger-Brigade dr strategisch wichdig Mitla-Pass erooberet, au wenn er im Befääl nooch nume Ufkläärigsarbet
Dr Gasasträife (arabisch قطاع غزّة‎, DMG Qitāʿ Ġazza, hebräisch ‏רצועת עזה‎ Retzuat 'Asa) isch e Küstegebiet am östlige Middelmeer zwüsche Israel und Egüpte mit Gasa-Stadt as Zentrum. Er het öbbe 1,7 Millione Iiwooner. Dr Gasasträife isch Däil vo de Palestinensische Autonomiigebiet und stoot im Innere formal under dr Verwaltig vo dr Palestinensische Autonomiibehörde. Dr Naame „Gasasträife“ und sini geografischi Form het er noch em erste arabisch-israelische Chrieg 1948/49 bechoo, wo Israel und s Chönigriich Egüpte e Waffestillstandsabkomme underschriibe häi. Vo denn bis zum Säggsdaagchrieg 1967 isch Gasa vo Egüpte verwaltet worde. Denn isch s en isrelischbsetzts Gebiet gsi, bis dass Israel im Joor 2005 sini Drubbe äisitig abzooge het. Sit 2007 wird dr Gasasträife vo dr islamistische Hamas regiert. Israel kontrolliert d Ussegränze im Norde und im Oste, d Gränze zum Middelmeer im Weste und im Süüde isch Egüpte verantwortlig. Au in dr Wasser- und Stroomversorgig und dr Telekommunikazioon isch dr Gasasträife nit autonom, sondern vo usländischer Hilf und vo dr Autonomiibehörde abhängig. Commons: Gazastreifen – Sammlig vo Multimediadateie Laila M. El-Haddad, Highest security open-air prison on earth („Ye'diot Achronot“, 25. Juli 2006 – Der Beitrag der palästinensischen Journalistin für die Website der größten israelischen Tageszeitung wird von einer sehr
Dr Menachem Begin (hebräisch ‏מנחם בגין‎‎; * 16. August 1913 z Brest-Litowsk im Russische Kaiserriich; † 9. Merz 1992 z Tel Aviv) isch Ministerbresidänt und Usseminister vo Israel gsi. Er isch vor de dütsche Bsatzer us Pole gflüchdet und über d Sowjetunion uf Palestina choo. Dört isch er dr Füerer vo dr Irgun-Undergrundorganisazion worde und as Terrorist vo de britische Behörde gsuecht worde. Noch dr Gründig vom Staat Israel isch er in d Politik iigstiige und Füerer vo dr rewisionistische Herut-Bardei gsi. Er isch lang nume in dr Opposizioon gsässe, bis dass dr Brömiee Levi Eschkol vor em Säggsdaagchrieg 1967 iin in d Regierig grüeft het. Wil er gege territoriali Kompromiss mit de Araber gsi isch, het er d Regierig 1970 verloo. 1973 het er mit gmässigtere Bardeie dr Likud-Block gründet, wo 1977 noch em Jom-Kippur-Chrieg d Waale gwunne het und er isch Ministerbresidänt worde. 1979 het er mit em egüptische Bresidänt, Muhammad Anwar as-Sadat e Friidensverdraag abgschlosse und für e Friidensbrozäss dr Nobelbriis für Friide überchoo. Under iim isch 1982 dr Erst Libanonchrieg usbroche. 1983 isch er wäge däm Chrieg as Ministerbresidänt zruggdräte und het nochhär bis zum Dood ganz zruggzooge gläbt. Avi Shilon: Menachem Begin, A Life. Us
D Israelite sin noch dr Bible alli, wo zu de Zwölf Stämm vo Israel ghöört häi und deren iiri Noochkomme, d Juude und d Samaritaner. Si alli bilde s Volk Israel (hebräisch ‏ישראל‎). Dr früesti Beleeg für en Ethnii „Israel“ isch die egüptischi Merenptah-Stele vo 1208 v. d. Z., wo dr Farao Merenptah druf e Stamm oder e Volk in Kanaan mit em Naame Ysrjr erwäänt: Im Tanach säit Gott im Stammvater vo de Israelite, em Jakob (Gen 32,29), Israel, was wörtlig „Maa (Mensch) gege Gott“ bedütet und dört mit em Jakob sim Kampf gege Gott für däm si Sääge begründet wird. Die früeje Aaghörige vo däm Volke wärde in dr Bible mit Bezug uf iiri hebräischi Sprooch as Hebräer bezäichnet. Noch em 1. Buch Mose stamme d Israelite vo de zwölf Söön vom Jakob, däm sim Vate Isaak und Groossvater Abraham ab. Zum Volk si si noch em 2. Buch Mose erst in dr Sklaverei z Egüpte worde, wo sigläbt häi, wil im Jakob sini Söön mit iire Familie wägen ere Hungersnoot an Niil zooge si. E spöötere Farao, d Spekulazioone konzentriere sich uf e Ramses II., häig si dört zur Zwangsarbet für sini nije Stedt zwunge. Dr JHWH
Dr Libanonchrieg oder Libanon-Fäldzug isch e milidäärischi Usenandersetzig im Joor 1982 im Libanon zwüsche dr israelische Armee und iire verbündete Milize uf dr äinte Site, und Kämpfer vo dr PLO und sürische Druppe uf dr andere Site. Es isch dr ersti gröösseri Arabisch-Israelischi Komflikt gsi, wo Israel noch joorelange Browokazioone vo dr PLO aber ooni dass si Existänz diräkt in Gfoor gsi weer, aagfange het. Israel het dr Operazion dr Naame „Friide für Galiläa“ gee. Die israelischi Offensive isch aber as Aagriffschrieg aagluegt worde, , au vo vile Israelis. Dr Libanonchrieg 1982 het vor em Hindergrund vom Libanesische Bürgerchrieg stattgfunde; het nid unwääsentlig drzue biidräit, ass dä eskaliert het und het dr Verlauf von em maassgääblig beiiflusst. En israelischi Undersuechigskommission het im Februar 1983 festgstellt, ass dr Brömieeminister Begin sini Undergääbene nid gnueg überwacht het, und het s Verhalte bsundrigs vom Verdäidigungsminister Ariel Scharon und vom Stabschef Rafael Eitan schwer kritisiert. Bäidi häi iiri Böste müesse ufgee und dr Begin isch im Septämber 1983 zruggdräte. Dr Iifluss vo Sürie im Libanon isch noch de Niiderlaage, won e d Israeli zuegfüegt häi, dütlig chliiner worde, aber die sürischi Regierig het es propagandistisch usgschlachdet, ass nume si d Palestinenser understützt häig. Israel
Begin bezäichnet: e japanischi Rockbänd Begin oder Bégin isch dr Familienaame vo deene Persone: Benny Begin (* 1943), en israelische Politiker Johanne Bégin (* 1971), e kanadischi Wasserballspiilere Louis-Nazaire Bégin (1840–1925), en Erzbischof vo Québec Menachem Begin (1913–1992), en israelische Ministerbresidänt Monique Bégin (* 1936), e kanadischi Soziologin, Hoochschuelleerere und Politikere René Bégin (* 1912), e kanadische Politiker (Liberal Party) Steve Bégin (* 1977), e kanadische Iishockyspiiler
Dr Ehud Olmert (hebräisch ‏אהוד אולמרט‎; * 30. Septämber 1945 z Binjamina, Israel) isch en israelische Politiker (Kadima) und isch vo 2006 bis 2009 Brömieeminister gsi. Dr Olmert isch 1973 für e Likud in die acht Knesset gweelt worde und isch vo denn aa siibemol widergweelt worde. Under em Jitzhak Schamir isch er Gsundhäitsminister worde und het Reforme im Gesundhäitswääse gmacht. 1993 isch er zum Bürgermäister vo Jerusalem gweelt worde. As sonige het er jeedi Däilig vo Jerusalem kategorisch abgleent. 2003 isch er Minister für Industrii und Handel und Stellverdräter vom Ministerbresidänt worde (16. Knesset, 30. Regierig). Vom 29. Septämber 2003 aa isch er au Kommunikazionsminister gsi. In dere Funkzion het er de Scharon-Blaan understützt, wo noch em Israel sich äisitig us Däil vo de bsetzte Gebiet wurd zruggzie. Wie dr Scharon het er d Ideologii vom ene Groossisrael ufgee. Wo dr Netanjahu as Finanzminister zruggdrätte isch, het er au däm si Boste übernoo. Er het dr Likud verloo, und isch zum Scharon sinere nöigründete Bardei Kadima gange. Wo dr Ariel Scharon e schwere Schlaagaafall überchoo het, het er as stellverdrätende Brömieeminister d Amtsgschäft witer gfüert, het mit Kadima d Waale vo 2006 gwunne und isch im April 2006 Ministerbresidänt
S Wort Zitig het ursprünglig «Noochricht» bedütet; die Bedütig het sich aber im Lauf vom 18. Joorhundert gänderet. Hüte verstoot mä drunder e Druckerzüügnis mit aktuellem und universellem Inhalt, wo periodisch erschiint. Dä Inhalt bestoot us meerere Teggst, wo vom Inhalt us in sich abgschlosse si; das si d Zitigsardikel. Bim Verfasse wände d Schriiber verschiideni schurnalistischi Stilmiddel aa. As Internet- bzw. Onläin-Zitig wärde Onläin-Publikazione bezäichnet, wo dr Charakter von ere Zitig oder ere Zitschrift häi. D Gschicht vo dr Zitig as e Medium, wo regelmäässig erschiint, isch äng mit dr Früeje Nöizit verwoobe. S erste druckte Noochrichteblatt, wo d Bezäichnig von ere Zitig im modärne Sinn verdient, isch d Relation gsi. Si isch vom Johann Carolus gründet worde und isch vo dr zwäite oder dritte Wuche im Septämber vom Joor 1605 äimol in dr Wuche in Stroossurg im Elsass erschiine. Die ersti Daageszitig uf dr Wält isch 1650 z Leipzig uusechoo. Dr Drucker Timotheus Ritzsch het im Juli 1650 zum erste Mol die Einkommenden Zeitungen veröffentligt. Die si an säggs Dääg in dr Wuche erschiine. Iire Hoochepunkt het d Zitig in dr erste Helfti vom 20. Joorhundert erläbt. Zur Zit (Stand: Oktober 2011) git s in Dütschland 390 Zitige
Dr Staat Israel het sit sinere Gründig meereri Chrieg und zwäi palestinensischi Ufständ (Intifadas) erläbt. Die Arabisch-Israelische Chrieg stelle in dr Hauptsach s militärische Momänt vom Jomflikt im Nooche Oste daar. In dr Liste unde nooche si d gwaltdätige Usenandersetzige, wo vom israelische Verdäidigungsministerium as Chrieg aagluegt wärde. Dr Palestinachrieg oder dr israelisch Unabhängigkäitschrieg (Novämber 1947 - Juli 1949): Dä Chrieg het mit em arabisch-jüdische Bürgerchrieg zwüsche jüdische und arabische Milize in dr Zit aagfange, wo die britischi Mandatsherrschaft z Änd gange isch. Noch dr israelische Staatsgründig im Mai 1948 isch s zum ene reguläre Chrieg worde, wo die arabische Staate Israel überfalle häi. Dr Chrieg isch mit de Waffestillstandsabkomme vo 1949 zwüsche de Staate Israel, Egüpte, Libanon, Sürie, Irak und Jordanie z Änd gange. D Waffestillstandslinie, wo usghandlet worde isch, isch au as die „Grüeni Linie“ bekannt. D Sueskrise, au dr Sinai-Chrieg (Oktober 1956 - Merz 1957) het mit em Aagriff uf Egüpte dur Druppe vo Israel, Ängland und Frankriich aagfange und zu Bsetzig vo dr Sinai-Halbinsle gfüert. Dr Aagriff isch e Reakzion uf d Verstaatligung vom Sueskanal dur Egüpte und uf d Aagriff vo palestinensische Fedajin, wo vo Egüpte bewaffnet und understützt worde si, uf e Süüde vo
Di Yshailige sind noch de Buureregle drai Tääg, wo Mitti Mai nomol chalts Wetter bringet. Da sind de: 12. Mai: Pankraz, e Märtyrer 13. Mai: Servaz, e Bischof vo Tongere 14. Mai: Bonifaz, en andere Märtyrer Zo de drai Iishailige gsellt sich no di nass Soffi em 15. Maie. I de noo Gegende sait mer ihre au Chalti Soffi. Mängmol gilt de 11. Mai mit em Gedänktaag an Bischof Mamertus au as Iishailige. Noch de Buureregle gelt, ass me bis zo de Iishailige no mit Frost rechne mue, drum wered au vo Gärtner empfindlichi Pflanze nöd vor Mitti Maie ugschützt is Fraiji gsetzt. A de nass Soffi sölls denn no de ganz Taag bisle. Deno söll s Wetter schnell haiss were. Di Iishailige sind ono hütt zimli bikannt und s gitt vili Sprüch, drunder natüürli o asigi, wo nöd ase ernst gmaint sind: Schwiiz A Bonifaz ist guet Bohne stecke. Bangraz, Servaz und Bonifaz sin di drei Winderhelde. De Pankraazi, de Serfaazi und de Bonifaazi sind drai frostigi Baazi, un denn chunnt no die nass Soffi. Wenn s am Servazi und Pankrazi rëgnet, so mues 's Blust abe und wenn s mit Tröte abunde wär. As gitt füüf Iishailigi: Pankraz,
Undrvaz oder aifach Vaz (rätoromanisch ) isch e politischi Gmaind im Norde vom Bündnerland. Es grenzt im Oste an Rhy und im Weste an Kantoo Sanggale, wo de Calanda d Kantoosgrenze bildet. De Vazer Dialäggt ghört zom Chuur-Rhiitalische und cha dodemit zo de Ostschwiizertielekt grechnet were. Untervaz hät zwai Kirchane, dia katholisch Kircha Sankt Laurenzius und dia reformiert Pfarrkircha, wo baidi under Dänkmolschutz stön. Ebefalls zwai Burgruine gits uf em Gmaindsgebiet, d Höhlaburg Rappestai chli oberhalb vo Untervaz und d Burgruine Neuburg, wo südöstlich vom Dorf uf ara Felskuppa öber em Rhy stoot. Adolf Collenberg: Untervaz In: Historisches Lexikon vo dr Schwiiz. Siedlungsinventar Untervaz. Konzept und Text: Uwe Winkler; Text, Fotos, Pläne: Heike Buchmann. Hrsg. vom Burgenverein Untervaz, 2003. Commons: Untervaz – Sammlig vo Multimediadateie Offizielli Website vo Untervaz Burgaverain vo Untervaz Tiärnäme vu Undrvaz Ständige Wohnbevölkerung nach Staatsangehörigkeitskategorie, Geschlecht und Gemeinde, definitive Jahresergebnisse, 2022. Bei späteren Gemeindefusionen Einwohnerzahlen aufgrund Stand 2022 zusammengefasst. Abruf am 5. September 2023 D Burgruine Neuburg uf www.graubuendenkultur.ch Normdate: GND: 4530933-4 | VIAF: 237000538
Dr Thomas Piketty (* 7. Mai 1971 z Clichy) isch e franzöösische Wirtschaftswüsseschaftler und Brofässer an dr Paris School of Economics und dr École des hautes études en sciences sociales. 2014 isch die änglischi Übersetzig Capital in the Twenty-First Century vo sim franzöösische Buech vo 2013 Le Capital au XXIe siècle uusechoo und het uf dr ganze Wält und vor allem in de USA für seer groossi Ufmerksamkäit gsorgt. Dr Piketty het mit achzääni an dr École normale supérieure (ENS) Ökonomii afo studiere. Mit zwäiäzwanzgi het er mit ere Arbet über d Umverdäilig, won er an dr ENS und dr London School of Economics gschriibe het, bromowiert. Vo 1993 bis 1995 het er am Massachusetts Institute of Technology underrichdet. 1995 isch er Mitgliid vom Centre national de la recherche scientifique (CNRS) worde und 2000 Diräkter vo dr École des hautes études en sciences sociales (EHESS). Im Waalkampf zur Bredidäntschaft vo Frankriich im Joor 2007 isch dr Piketty dr wirtschaftspolitisch Berooter vo dr sozialistische Kandidatin Segolene Royal gsi, wo schliesslig mit 46,94 Brozänt vo de Stimme gegen dr konservativ Nicolas Sarkozy verloore het. 2012 het er d Waal vom Sozialist François Hollande understützt. Allgemäin bekannt worde isch dr Piketty 2014 mit
Schurnalismus bezäichnet die periodischi, publizistischi Arbet vo Schurnaliste bi dr Bräss, in Onläin-Medie oder im Rundfunk mit em Zil Öffentligkäit härzstelle. D Wüsseschafte, wo sich mit em Schurnalismus beschafdige, si d Schurnalistik, d Mediewüsseschaft und d Kommunikazionswüsseschaft. Dr Schurnalismus macht e Biidraag zur öffentlige Mäinigsbildig. Er wird dorum vilmol as die Vierti Gwalt im Staat bezäichnet (vgl. Fabris 1981). D Ufgoobe vom Schurnalismus si im Lauf vo dr Gschicht immer wider nöi interpretiert worde. Er isch die ganz Zit in Beweegig, und wil er sich immer wider veränderet, stoot jeedi Generazioon vo Schurnaliste vor nöije Brobleem. So isch, sit ass s Internet ufchoo isch, dr Druckschurnalismus wirtschaftlig in Schwiirigkäite groote, wil d Uflaage wägen em freije Informazioonsaagebot uf em Internet stark gsungge si und mit däm au d Iinaame us dr Wärbig. Dr Onläin-Schurnalismus hingeege het mit dr Gratismentalidäät vo de Internetbenutzer z kämpfe, und e Modäll, wo über lengeri Zit rentabel wurd blibe und eso chönnt überlääbe, het mä nonig gfunde. Noch em Walther von La Roche unfasst dr Schurnalismus die Funkzioone: Rescherschiere und dokumentiere Formuliere und redigiere Presentiere Organisiere und blaane. S Bruefsbild vo de Schurnaliste het sich sit de 1990er Joor bi alle dene Funkzioone veränderet und
Dr Gronkh (bürgerliche Name Erik Range; * 10. April 1977 z Braunschweig) isch ä dütschä Moderator vo Let’s Play. Är ladät täglech mehreri Fougä vo sinä verschidänä Seriä uf z Videoportau YouTube ufä. Är het meh aus vier Millionä Abonnäntä und isch einä fo dä erfougrichstä Videoproduzäntä uf YouTube im dütschsprachigä Ruum. Näbst däm, dasr Let’s Play-Videos macht, ischr ono gschäftsfüärändä Gseuschaftr und Mitbegründr vor PlayMassive GmbH, erä Websitä wo sich aus um z Thema Computrspili dräit. YouTube Kanau vom Gronkh D Websitä vom Gronkh PlayMassive Gronkh in de Internet Movie Database (änglisch)